Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 78/03)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»Alpilles«

Referencenummer: PGI-FR-A1197-AM01

Meddelelsesdato: 24. december 2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Beskrivelse af vinene

Produktspecifikationen for den beskyttede geografiske betegnelse »Alpilles« er blevet suppleret i punkt 3.3 om beskrivelsen af vinene for bedre at præcisere de forskellige produkters farve og organoleptiske egenskaber.

Disse præciseringer er medtaget i enhedsdokumentets punkt om »beskrivelse af vinene«.

2. Geografisk område

Beskrivelsen af det geografiske område er blevet suppleret for præcist at forklare, i hvilke kommuner og departementer de forskellige aktiviteter med hensyn til druehøst, vinfremstilling og vinbehandling må finde sted.

Druehøsten må udelukkende finde sted i visse kommuner i departementet Bouches-du-Rhône, nemlig kommunerne Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon og Verquières.

Det er endvidere blevet præciseret, at vinfremstillingen og vinbehandlingen kan finde sted uden for druernes produktionsområde, nemlig i følgende kommuner:

Departementet Bouches-du-Rhône:

Kommunerne Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon og Verquières.

Departementet Gard:

Kommunerne Beaucaire og Vallabrègues.

Departementet Vaucluse:

Kommunerne Caumont-sur-Durance og Morières-lès-Avignon.

Denne nye præsentation af det geografiske område er medtaget i enhedsdokumentets punkt om »det afgrænsede geografiske område«.

3. Primære vindruesorter

Dette punkt i enhedsdokumentet er blevet kontrolleret efter et problem med registreringen i databasen eAmbrosia. Sorterne chardonnay B, pinot gris G og pinot noir N var ved en fejltagelse ikke kommet med på listen og er derfor blevet tilføjet.

ENHEDSDOKUMENT

1. Betegnelse

Alpilles

2. Type geografisk betegnelse

BGB – beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen/vinene

Den beskyttede geografiske betegnelse »Alpilles« er forbeholdt stille rødvine, rosévine og hvidvine.

Hvad angår det totale alkoholindhold, det totale syreindhold, indholdet af flygtig syre og det totale indhold af svovldioxid, svarer indholdet (tærskel- eller grænseværdierne) til det, der er fastsat i EU-lovgivningen.

Rødvinene er kendetegnet ved en relativt mørk, purpurrød farve med violette reflekser. De er altid meget harmoniske og meget velduftende, og de har en generøs og kødfuld struktur, som gør dem gemmeegnede. Alt efter druesorterne har de aromaer af lakrids, røde frugter (navnlig hindbær) eller krydderier ledsaget af ristede noter. De indeholder silkebløde tanniner.

Hvidvinene er kendetegnet ved deres grønne reflekser. De er friske, syrlige og har en udtryksfuld næse. De har aromaer af citrusfrugter og cedrat eller af friske planter og thiol. Hvis de er lagret på fad, kan de være rundere og mere komplekse med aromaer af honning og kager.

Rosévinene er kendetegnet ved en svag farveintensitet med perlenuancer. De er aromatiske, fine og meget bløde med et moderat syreindhold, som giver en god balance. Alt efter druesorterne og vinfremstillingstypen kan de have aromaer af tørret frugt eller thiol.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) 9 Totalt syreindhold, minimum Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingspraksis

a. Væsentlige ønologiske fremgangsmåder

De ønologiske fremgangsmåder, som anvendes ved vinenes fremstilling, skal opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

b. Maksimumudbytte

90 hektoliter pr. hektar.

6. Afgrænset geografisk område

Vinene fremstilles af druer fra parceller, der er beliggende i følgende kommuner i departementet Bouches-du-Rhône i henhold til den officielle geografiske kode fra 2018:

Aureille, Châteaurenard, Eygalières, Eyguières, Eyragues, Fontvieille, Lamanon, Les Baux-de-Provence, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Saint-Etienne-du-Grès, Saint-Rémy-de-Provence, Sénas og Tarascon.

Fremstillingen og behandlingen af vine med den geografiske betegnelse »Alpilles« finder sted i følgende kommuner i henhold til den officielle geografiske kode fra 2018:

— Departementet Bouches-du-Rhône:

— Kommunerne Aureille, Barbentane, Boulbon, Cabannes, Châteaurenard, Eygalières, Eyguières, Eyragues, Fontvieille, Graveson, Lamanon, Les Baux-de-Provence, Maillane, Mas-Blanc-des-Alpilles, Maussane-les-Alpilles, Mollégès, Mouriès, Noves, Orgon, Paradou, Plan d’Orgon, Rognonas, Saint-Andiol, Saint-Etienne-du-Grès, Saint-Pierre-de-Mézoargues, Saint-Rémy-de-Provence, Sénas, Tarascon og Verquières.

— Departementet Gard:

— Kommunerne Beaucaire og Vallabrègues.

— Departementet Vaucluse:

— Kommunerne Caumont-sur-Durance og Morières-lès-Avignon.

7. Primære druesorter

Pinot gris G

Pinot noir N

Arinarnoa N

Chardonnay B

Alicante Henri Bouschet N

Aramon N

Aubun N – Murescola

Barbaroux Rs

Bourboulenc B – Doucillon blanc

Cabernet franc N

Cabernet-sauvignon N

Caladoc N

Carignan N

Carignan blanc B

Chasan B

Chenanson N

Chenin B

Cinsaut N – Cinsault

Clairette B

Cot N – Malbec

Counoise N

Egiodola N

Grenache blanc B

Grenache gris G

Grenache N

Macabeu B – Macabeo

Marsanne B

Marselan N

Merlot N

Mourvèdre N – Monastrell

Muscardin N

Muscat d’Alexandrie B – Muscat, Moscato

Muscat à petits grains blancs B – Muscat, Moscato

Muscat à petits grains rouges Rg – Muscat, Moscato

Muscat de Hambourg N – Muscat, Moscato

Nielluccio N – Nielluciu

Petit Manseng B

Petit Verdot N

Sauvignon gris G – Fié gris

Rosé du Var Rs

Roussanne B

Sauvignon B – Sauvignon blanc

Sciaccarello N

Semillon B

Syrah N – Shiraz

Tannat N

Tempranillo N

Tibouren N

Ugni blanc B

Vermentino B – Rolle

Viognier B

8. Tilknytning til det geografiske område

Området for den beskyttede geografiske betegnelse »Alpilles« er beliggende i den nordlige/nordvestlige del af departementet Bouches-du-Rhône i en trekant, der afgrænses af Rhône mod vest, af Durance mod øst og af Crau mod syd. Det omfatter 33 kommuner, og i centrum for området ligger kommunen Saint-Rémy-de-Provence, som er internationalt kendt. Dette område udgør en tydelig geografisk enhed på begge sider af bjergmassivet Alpillerne. Alpillerne danner en barriere af kalkholdige eller kalk- og mergelholdige klipper, som strækker sig ca. 30 km fra øst mod vest i den nordlige del af departementet Bouches-du-Rhône. Ved massivets fod er der erosionsblokke, som er samlet i stenede aflejringskegler, der er meget karakteristiske for stedet. I udkanten af bjergmassivet Alpillerne finder man jord, der stammer fra alluviale aflejringer, og noget af denne jord er gammel flodbred fra Rhône og dens biflod Durance (området mellem Saint-Rémy-de-Provence og Châteaurenard).

Vinmarkerne er oftest beliggende på kalkholdig og meget stenet jord, som har gode filtrerende egenskaber, og som stammer fra disse aflejringer på skråningerne. Mellem Rhône og Durance danner Alpillerne et enestående landskab, som er internationalt kendt, og som udgør en af de største turistattraktioner og kulturarvssteder i Provence.

Området er under indflydelse af et middelhavsklima med tørre somre og fugtige mellemsæsoner. Gennemsnitstemperaturerne er relativt milde på trods af de store temperaturudsving, der undertiden registreres. Nedbøren er fordelt på blot 70-80 dage om året, hovedsagelig om efteråret og i mindre grad om foråret. Massivet har et bemærkelsesværdigt antal solskinstimer.

Bjergmassivet Alpillerne påvirkes af indflydelsen fra havet mod syd og en mere kontinental indflydelse fra Rhônedalen mod nord.

Mistralen, som er en kølig vind fra nord og nordøst, der kanaliseres via Rhônedalen, rammer Alpillerne med fuld kraft, når den blæser i Provence.

Vindyrkningsarealet i Alpillerne kan bryste sig af at ligge på det sted, hvor to store produktionsområder mødes, nemlig Rhônedalen og Provence. Dette har meget naturligt haft en positiv indflydelse, eftersom andelen af producerede rødvine er meget større end i de andre områder af Provence.

»Vin de pays« fra Alpillerne er således ofte fremstillet af originale og forskellige druesorter. Hvad de hvide druesorter angår, bemærker man tilstedeværelsen af roussanne B, marsanne B og viognier B, som er typiske for Rhônedalen, og som ledsages af provencalske druesorter som vermentino B (også kaldet rolle) eller clairette B, der gør vinpaletten mere omfangsrig.

Hvad de røde eller farvede druesorter angår, bemærker man en stærk tilstedeværelse af syrah N og grenache N, men også en ikke uvæsentlig andel af cabernet-sauvignon, som er særlig velegnet til jordbundsforholdene i Alpillerne. De farvede druesorter, der traditionelt dyrkes i Provence, såsom carignan N, cinsault N og counoise N, bliver ligeledes anvendt.

Den mulighed, som lovgivningen giver for at udvide antallet af druesorter til »vins de pays«, har gjort det muligt at plante særlige druesorter fra andre vindyrkningsregioner, f.eks. chardonnay eller petit verdot, og specifikke druesorter, som INRA har fremavlet til middelhavsområderne, såsom chasan, marselan og caladoc.

Rødvinene er velduftende, og de har en generøs og kødfuld struktur. Hvidvinene og rosévinene er aromatiske, fine og meget bløde med et beskedent syreindhold.

Disse vine afsættes hovedsagelig ved direkte salg gennem det meget store netværk af private vinkældre og de mindre vinkældre, der tilhører de to vinkooperativer i området. Producenterne arbejder konstant på at tilbyde vine af stadig højere kvalitet og ønsker at sikre vine med den geografiske betegnelse »Alpilles« en plads i den bedre ende af skalaen.

Den markedsførte mængde ligger på ca. 20 000 hl om året. Fordelingen af produceret vin er ikke den samme som i resten af Provence, da næsten 50 % er rødvin, kun 40 % er rosévin, og resten er hvidvin.

Vinfremstillingsmetoderne strækker sig en smule længere end til det område, hvor druerne dyrkes. Anvendelsen af vinfremstillingsmetoder inspireret af både Rhônedalens model for fremstilling af rødvine og Provences model for fremstilling af rosévine – og de druesorter, der udfolder sig på den kalkholdige og stenede jord med filtrerende egenskaber og mange solskinstimer, hvor den meget dominerende mistralvind blæser og dermed sikrer druernes gode sundhedstilstand samt gør det muligt at udvikle et miljøvenligt landbrug – har ført til udviklingen af vine med særlige og specifikke egenskaber. De mange solskinstimer og det fornuftige udbytte på den generelt magre jord i druernes produktionsområde gør det muligt at opnå en god modenhed og en relativt tidlig høst, som ligger til grund for vinenes fysiske egenskaber (farverne) og deres organoleptiske egenskaber (hvidvinenes, rosévinenes og rødvinenes aromatiske rigdom, hvidvinenes syrlige karakter, rødvinenes gemmeegnethed og de silkebløde tanniner).

9. Andre vigtige betingelser (aftapning, mærkning og andre krav)

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den beskyttede geografiske betegnelse »Alpilles« kan suppleres med navnet på en eller flere druesorter.

Den beskyttede geografiske betegnelse »Alpilles« kan suppleres med benævnelsen »primeur« eller »nouveau«.

EU’s BGB-logo skal fremgå af etiketten, når betegnelsen »beskyttet geografisk betegnelse« erstattes af den traditionelle betegnelse »Vin de pays«.

Link til produktspecifikationen

https://info.agriculture.gouv.fr/gedei/site/bo-agri/document_administratif-0dbb32de-7b87-4ed7-aad0-8779d1c7c207.

(1) EFT L 9 af 11.1.2019, s. 2.